Teen ettepanekud, mis põhinevad veidi Rootsi taustal:

\* 12-14 klassis o-tehniliselt lihtsad rajad, kus jooksukiirus mängib olulist rolli. Eesmärk - jooksukiirusele tähelepanu juhtimine, kiiruse tõstmine.

\* 12-klass ei pea veel oskama reljeefi järgi liikuda, piisab künka kõrgeima koha idee mõistmisest. Ja ei pea ka oskama kompassi kasutada, kaart hoitakse õigetpidi maastiku abil.

\* 12-klassil teevalikutes 1-2-3 varianti, "lõikamised" ühelt kindlalt joonobjektilt teisele.

\* 14-klassis juba reljeefi ka, aga mitte pikemalt reljeefi mööda punkti tulekut. "Lõikamine" ~100m reljeefist üle-läbi selgele objektile (nt tee, lage, kraav) on veel ok. 14-klass peab oskama/õppima nii kompassi kasutama kui reljeefis mõistma suuri vorme (künka kõrgeim koht, lohu madalaim koht), aga samas peab kiirus säilima.

\* 14-16 klassis ei tohi olla "loteriipunkte", ehk siis punktile peab kindlate objektide kaudu saama vähemalt 50m lähedusele. Sealt siis suunaga punktile. Eesmärk - keskendumine punktide läbimisele (mitte nende otsimisele).

\* 16-18 klassis ikka veel jooksukiiruse oluliseks pidamine. Ühtlasi rajad nii, et ka täiskasvanu oskaks seletada, kust oleks pidanud punktile peale tulema ja mis meetodiga. Võimalikult vähe "ebamäärasest kohast ebamäärases kohas asuvasse punkti" tulekut.

Põhimõtteliselt noortele rajad, mis õpetaksid kiiresti jooksma ja keskenduma punktivõtule. Momendil on need kaks suurimat probleemi rahvusvaheliselt.